Levél Belgiumba
Fiacskám, édes kis virágom. 
Mindig beszédes kis diákom,
Mondd, fáj-e már, hogy elrepültél?
Mondd, fáj-e már a messzeség?
Hogy belga nép közt elvegyültél: 
Ó, könnye, búja lesz-e még?

Kacsód, ha tüske vérzi össze. 
Van-é Anyuska, hogy bekösse? 
Ki szóval, csókkal meggyógyítsa
És rálehelje balzsamát?
Kacsód ki szivéhez szorítsa:
Találsz-e ott is Nagymamát?

Ha kis szemedre csendes este
Reápihen az álomlepke:
Megérzed-é, te szép bogárka,
Hogy véled együtt álmodunk?
Ott állunk ketten kis szobádba
És ágyadnál imádkozunk?...

__

versek